Project Zero

Το Project Zero, γνωστό ως Fatal Frame στις ΗΠΑ και Zero στην Ιαπωνία (ιαπωνικά:零, Χέπμπορν: 〜zero〜) είναι σειρά βιντεοπαιχνιδιών επιβίωσης τρόμου που δημιουργήθηκε και αναπτύχθηκε αρχικά από την Tecmo (νυν Koei Tecmo), και πλέον είναι συν-ιδιοκτησία της Koei Tecmo και Nintendo. Ο πρώτος τίτλος της σειράς με το ίδιο όνομα κυκλοφόρησε το 2001 για το PlayStation 2, και πλέον η σειρά αποτελείται από πέντε βασικές προσθήκες. Η σειρά τοποθετείται στην Ιαπωνία της δεκαετίας του 1980, με κάθε προσθήκη να εστιάζει σε μία περιοχή που κατοικείται από εχθρικά υπερφυσικά όντα. Οι χαρακτήρες που εμπλέκονται στο εκάστοτε σενάριο έχουν στην κατοχή τους την Camera Obscura, μία κάμερα που δημιουργήθηκε από τον δρ. Kunihiko Asou, με την ιδιότητα να παγιδεύει και να κατευνάζει πνεύματα. Η σειρά αντλεί στοιχεία από τον ιαπωνικό τρόμο, και είναι γνωστή για την προτίμηση των γυναικών σε πρωταγωνιστικό ρόλο. Το Project Zero συλλήφθηκε ως ιδέα από τον Μακότο Σιμπάτα και τον Κεϊσούκε Κίκουτσι. Αφού έμαθαν σύστημα του PlayStation 2 και μετά την επιτυχία της σειράς Silent Hill, οι δύο αποφάσισαν να αναπτύξουν μία σειρά τρόμου, εμπνευσμένη από τις προσωπικές πνευματικές εμπειρίες του Σιμπάτα και δημοφιλείς ιαπωνικές ταινίες της εποχής, μεταξύ των οποίων το The Ring. Ο βασικός τους στόχος ήταν να κάνουν δυνατή την πιο τρομακτική εμπειρία παιχνιδιού. Μετέπειτα προσθήκες βελτίωσαν τις μηχανικές του τρόπου παιχνιδιού, ενώ επίσης πρόσθεσαν πιο περίπλοκα στοιχεία αφήγησης. Η βασική ιδέα σε όλα τα παιχνίδια της σειράς είναι η ύπαρξη ατμόσφαιρας στην οποία ο παίκτης νιώθει ότι παρακολουθείται και ότι κάτι θα του επιτεθεί ανά πάσα στιγμή καθώς και ότι ο τρόμος προκύπτει από τον ίδιο τον παίκτη.Η σειρά έχει δεχθεί επαίνους από τους κριτικούς, και ταξινομείται δίπλα σε άλλες σειρές τρόμου, περιλαμβανομένων των Resident Evil και Silent Hill, ενώ ατομικά τα παιχνίδια της έχουν καθιερωθεί από τα καλύτερα στο είδος της επιβίωσης τρόμου. Ενώ οι πωλήσεις ατομικά των παιχνιδιών δεν ήταν ποτέ ιδιαίτερα υψηλές, η σειρά έχει συνολικά πουλήσει περισσότερα από 1 εκατομμύριο κομμάτια, μέχρι τον Απρίλιο του 2014. Έχουν πραγματοποιηθεί μεταφορές της σειράς και σε άλλα μέσα, όπως του κινηματογράφου και των κόμικ. Ο παραγωγός Χισάσι Κοϊνούμα, σε συνέντευξη στη Siliconera για το βιντεοπαιχνίδι Attack on Titan 2, δήλωσε ότι το Project Zero είναι "ένα από τα πιο σημαντικά [τους] IPs".

 Κύρια σειρά Το πρώτο, ομώνυμο παιχνίδι της σειρά κυκλοφόρησε για το PlayStation 2 το 2001 στην Ιαπωνία και το 2002 στη βόρεια Αμερική και την Ευρώπη. Το δεύτερο, με τίτλο Project Zero II: Crimson Butterfly, κυκλοφόρησε ξανά για το PlayStation 2 το 2003 στην Ιαπωνία και στη βόρεια Αμερική, και το 2004 στην Ευρώπη. Το τρίτο, με τίτλο Project Zero III: The Tormented, κυκλοφόρησε για την ίδια κονσόλα το 2005 στην Ιαπωνία και τη βόρεια Αμερική, και το 2006 στην Ευρώπη. Το 2008, κυκλοφόρησε το τέταρτο παιχνίδι, με τίτλο Project Zero: Mask of the Lunar Eclipse για το Wii, αποκλειστικά στην Ιαπωνία. Το πέμπτο παιχνίδι, της σειράς, υπό το όνομα Project Zero: Maiden of Black Water, κυκλοφόρησε για το Wii U το 2014 στην Ιαπωνία και ένα χρόνο μετά στη βόρεια Αμερική, την Ευρώπη και την Αυστραλία. Spin-off και remake Οι πρώτοι δύο τίτλοι επανακυκλοφόρησαν. Ο πρώτος έγινε εκτεταμένο port για το Xbox, κυκλοφόρησε το 2002 στην Ιαπωνία και το 2003 στις δυτικές ηπείρους. Περιέχει πρόσθετα σεναριακά στοιχεία στην, βελτιώσεις στον τρόπο παιχνιδιού, και μία νέα επιλογή δυσκολίας. Ο δεύτερος κυκλοφόρησε ως Director's Cut για το Xbox, κυκλοφόρησε το 2004 στην Ιαπωνία και τη βόρεια Αμερική, και το 2005 στην Ευρώπη, ενώ επίσης, δημιουργήθηκε ένα νέο εκτεταμένο remake, το οποίο κυκλοφόρησε για το Wii το 2012 στην Ιαπωνία και την Ευρώπη.Το 2004, κυκλοφόρησε ο τίτλος Real Zero για τα κινητά τηλέφωνα FOMA και DoCoMo. Στο παιχνίδι, ο παίκτης μπορεί να βγάλει φωτογραφίες των περιβαλλόντων και να τοποθετούν εικόνες φαντασμάτων πάνω τους. Διαθέσιμα για συλλογή είναι εβδομήντα διαφορετικά φαντάσματα, να κάθε νέο φάντασμα να πυροδοτεί την αποστολή ενός email, το οποίο περιλαμβάνει στοιχεία για την εύρεση του επόμενου φαντάσματος ή άλλα μηνύματα. Η διανομή του παιχνιδιού σταμάτησε το 2011. Ένα spin-off κυκλοφόρησε το 2012 παγκοσμίως για το Nintendo 3DS, με το όνομα Spirit Camera. Η ιστορία του ακολουθεί μία κοπέλα, τη Maya, η οποία προσπαθεί να δραπετεύσει από ένα στοιχειωμένο σπίτι. Το 2004, άνοιξε μία ειδική διαδραστική ατραξιόν με τον τίτλο Zero4D, για να συμπέσει με την κυκλοφορία του παιχνιδιού. Περιείχε σκηνές ταινίας που σχεδιάστηκαν από την ίδια ομάδα πίσω από το CGI του παιχνιδιού. Τον Ιούλιο του 2014, μέσω του DeNA, κυκλοφόρησε σε ιαπωνικά και αγγλικά ένα μάνγκα βασισμένο στη σειρά, το Fatal Frame: Shadow Priestess, το οποίο γράφτηκε από τον Σιν Κιμπαγιάσι. Το ίδιο έτος, κυκλοφόρησε μία ιαπωνική live-action ταινία από την Kadokawa Pictures, σκηνοθετημένη από τη Μαρί Ασάτο. Η ταινία είναι βασισμένη στο μυθιστόρημα Fatal Frame: A Curse Affecting Only Girls του Εΐτζι Οτσούκα, το οποίο κυκλοφόρησε λίγους μήνες πριν την προβολή της ταινίας.Μία εκδοχή χολυγουντιανής ταινίας του πρώτου παιχνιδιού ανακοινώθηκε το 2003. Σεναριογράφοι της ταινίας είναι οι Robert Fyvolent και Mark R. Brinker, ενώ παραγωγός της είναι ο John Rogers. Την παραγωγή του τίτλος ανέλαβε η DreamWorks. Αργότερα την ίδια χρονιά, ανακοινώθηκε ότι ο Στίβεν Σπίλμπεργκ θα βοηθούσε τον Ρότζερς να ανανεώσει το σενάριο του παιχνιδιού, και ότι θα ακολουθούσαν διαδικασίες εύρεσης σκηνοθέτη και επιτελείου ηθοποιών. Το 2014, μαζί με την επίσημη ανακοίνωση του Maiden of Black Water, επιβεβαιώθηκε ότι η ταινία ακόμη σχεδιαζόταν. Την παραγωγή ανέλαβε ο Σάμιουελ Χατνίντα. Επίσημος ιστότοπος (PS2) (Ιαπωνικά) Επίσημος ιστότοπος (Xbox) (Ιαπωνικά)